POLIKLINIKA ZA REHABILITACIJU OSOBA SA SMETNJAMA U RAZVOJU

OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE SIJEČANJ – LIPANJ 2024.G.

**OPĆI DIO**

**SAŽETAK**

Poliklinika za rehabilitaciju osoba sa smetnjama u razvoju u 2024.g. ostvarila je višak prihoda u iznosu od 18.312,12 €

Ukupni prihodi u navedenom razdoblju iznose 1.109.454,46 €, što predstavlja 49,97% od ukupno planiranih za 2024.g. a ujedno 19,3% više od ostvarenih u istom razdoblju 2023.g. Svi prihodi se odnose na rashode poslovanja.

Od ukupnih rashoda u 2024.g. koji iznose 1.091.142,34 € izvršeno je 45,89 % od ukupno planiranih, odnosno 21,1 % više nego u istom razdoblju 2023.g. Rashodi poslovanja čine 96,96% ukupnih rashoda i realizirani su u iznosu od 1.058.003,92 € što je 45,42% plana i 21,9% više nego u istom razdoblju 2023.g. Rashodi za nabavu nefinancijske imovine čine 3,04% ukupnih rashoda i realizirani su u iznosu od 33.138,42 € što je 68,78 % plana i 98,4 % u odnosu na isto razdoblje 2023.g.

**RAČUN PRIHODA I RASHODA PREMA EKONOMSKOJ KLASIFIKACIJI**

U okviru skupine 63 Pomoći iz inozemstva i od subjekata unutar od općeg proračuna iskazani su prihodi ostvareni temeljem Ugovora s nenadležnim proračunom, Gradom Splitom, koji financira dodatni tim logopeda i defektologa u iznosu od 90.000,00 €. U odnosu na 2023.g. ti su prihodi povećani za 4,32%, a u tekućoj godini ostvarenje je 45.000,00 € odnosno 50% u odnosu na ukupno planirane prihode.

Ostali planirani prihodi u okviru ove skupine su pomoći Hrvatskog zavoda za zapošljavanje u iznosu od 9.910,00 € i pomoći temeljem prijenosa EU sredstava u iznosu od 56.330,00 € su sredstva koja će se koristiti za financiranja pripravnika fizioterapeuta u drugom dijelu godine.

Prihodi u skupini 64 u iznosu od 0,81 € predstavljaju prihode od dobivenih kamata po žiro računu Poliklinike koji su svake godine sve manji.

Prihodi od participacije u iznosu od 4.473,43 € iskazani u skupini 65. Iznose 44,73% planiranih, a gotovo su jednaki onima iz 2023.g.

U skupini 67 iskazani su prihodi ostvareni temeljem ugovora sa HZZO-om u iznosu od 995.329,38 € te prihodi od Splitsko dalmatinske županije u iznosu od 63.603,80 €. Prihodi od HZZO-a čine 51,04% planiranih i 20,92% su veći u odnosu na isto razdoblje 2023.g. zbog povećanja cijene usluga od strane HZZO. Prihodi od Županije sadrže prihode za decentralizirana sredstva za nabavu medicinske i ostale opreme u iznosu od 31.583,84 € koja iznose 91,53% planiranih i 96,15% prošlogodišnjih.

Ostala sredstva u iznosu od 32.019,96 € uključuju sredstva za financiranje specijalizanta iz fizikalne medicine u iznosu od 15.681,97 € i financiranje dodatnog tima za mentalno zdravlje djece i adolescenata u iznosu od 16.337,99 € i ostvarena su u iznosu od 46,99,77% planiranih, a za 22,99 % više u odnosu na 2023.g.

U strukturi rashoda poslovanja 92,99% odnosi se na rashode za zaposlene. U odnosu na 2023.g. veći su za 210.874,71 € odnosno 27,28%. Razlog je prvenstveno povećanje osnovice za obračun plaća.

Materijalni rashodi manji su za 19,04 % u odnosu na prošlogodišnje i iznose 34,43% planiranih za cijelu godinu.

Rashodi za nabavu proizvodne dugotrajne imovine izvršeni su 68,78% planiranih za cijelu godinu, a na razini ostvarenih u 2023.g.

**RAČUN PRIHODA I RASHODA PREMA IZVORIMA FINANCIRANJA**

 Izvor opći prihodi i primici predstavlja prihode ostvarene od Splitsko dalmatinske županije koji su u istom iznosu od 32.019,96 € i 46,99% u odnosu na plan, i izvršeni i to za financiranje specijalizanta i psihologa u dodatnom timu za mentalno zdravlje djece i adolescenata, a što je za 29,52 % više u odnosu na prošlogodišnje u istom razdoblju.

Vlastiti su prihodi u iznosu od 0,81 € ostvareni od kamata i utrošeni za proviziju banke u istom iznosu.

Kod prihoda za posebne namjene radi se o prihodima decentraliziranih sredstava koji su u iznosu od 31.583,84 € realizirani 91,53% planiranih, te prihoda od HZZO-a temeljem ugovora. Ostvareni prihodi od HZZO-a u iznosu od 1.000.849,85 € veći su za 173.205,83 € odnosno 20,93% od prošlogodišnjih i čine 51,04 % planiranih za ovu godinu. Ujedno su i za 47.016,75 € veći od rashoda iskazanih u ovom izvoru.

U izvorima Pomoći sadržani su planirani prihodi od Grada Splita u iznosu od 90.000,00 € koji su izvršeni u iznosu od 45.000,00 € za financiranje dodatnog tima logopeda i defektologa, te prihodi za financiranje pripravnika. U ovom razdoblju iskorišteno je 28.704,63 € prenesenog viška u iznosu od 38.984,39 € ili 73,63%. Ostali planirani prihodi u iznosu od 66.240,00 € koristit će se za financiranje novih pripravnika u drugom dijelu godine.

**RASHODI PREMA FUNKCIJSKOJ KLASIFIKACIJI**

Izvršenje rashoda prema funkcijskoj klasifikaciji realizirano je u ukupnom iznosu od 1.091.142,34 € što je 21,06% više u odnosu na prethodnu godinu, a 45,89% u odnosu na plan za 2024.g.

**OBRAZLOŽENJE PRENESENOG VIŠKA**

Preneseni višak u iznosu od 157.438,58 € sastoji se od viška prihoda za posebne namjene u iznosu od 118.454,19 € i viška iz izvora Pomoći PK u iznosu od 38.984,39 € dobivenih u 2023.g. za financiranje pripravnika u 2024.g.

U razdoblju od siječnja do lipnja 2024.g. ostvaren je višak prihoda u iznosu od 18.312,12 € koji se sastoji se od viška prihoda za posebne namjene proračunskih korisnika (prihod ostvaren temeljem ugovora s HZZO-om) u iznosu od 47.016,75 €, te manjka prihoda od 28.704,63 € iz izvora Pomoći a temeljem Ugovora za financiranje pripravnika. Budući da je iz prethodne godine prenesen višak u ovom izvoru od 38.984,39 €, tekuće se manjak pokriva preneseni viškom.

 U sljedeće razdoblje prenosi se ukupni višak u iznosu od 175.750,70 € a koji se sastoji od viška iz izvora prihodi za posebne namjene u iznosu od 165.470,94 € koji će se koristiti za redovito poslovanje Poliklinike te iz izvora pomoći u iznosu od 10.279,76 € kojim će se financirati troškovi pripravnika.

**RAČUN FINANCIRANJA**

S obzirom da se u poslovanju Poliklinike nisu planirali ni izvršavali primici od financijske imovine i zaduživanja, kao ni izdaci za financijsku imovinu i otplate zajmova nisu iskazani ni podaci u Računu financiranja.

**STANJE NOVČANIH SREDSTAVA**

Na početku 2024.g. stanje novčanih sredstava na žiro računu Poliklinike iznosilo je 296.591,21 €, a na dan 30. lipnja 2024.g. ono iznosi 381.353,99 €.

OBRAZLOŽENJE IZVJEŠTAJA O IZVRŠENJU FINANCIJSKOG PLANA ZA RAZDOBLJE SIJEČANJ – LIPANJ 2024.G.

**POSEBNI DIO**

|  |  |  |
| --- | --- | --- |
| **RAZDJEL:** | **003** | **UPRAVNI ODJEL ZA ZDRAVSTVO, SOCIJALNU SKRB I DEMOGRAFIJU** |

|  |  |
| --- | --- |
| **Sažetak djelokruga rada:** | Realizacija 01-06/2024 |

|  |  |  |  |
| --- | --- | --- | --- |
| **Pregled planiranih i realiziranih sredstava** | **Plan 2024.** | **Realizirano siječanj – lipanj 2024.** | **Indeks** |
| Glava (šifra i naziv) | € | € |  |
| Glava (šifra i naziv) | € | € |  |
| **UKUPNO RAZDJEL**  | € | € |  |

|  |  |  |
| --- | --- | --- |
| ***Glava:*** | **003 02** | **Ustanove u zdravstvu** |

|  |  |  |
| --- | --- | --- |
| **PK:** | **31260** | **Poliklinika za rehabilitaciju osoba sa smetnjama u razvoju** |

|  |  |
| --- | --- |
| **Sažetak djelokruga rada:** | Pružanje specijalističko konzilijarne zdravstvene zaštite osobama sa smetnjama u razvoju i to kompletne audiološke dijagnostike i rehabilitacije slušanja i govora, dijagnostike i rehabilitacije lokomotornog aparata školske djece i odraslih, te dijagnostike i terapije psihičkih poremećaja u dječjoj i adolescentnoj dobi. |

|  |  |  |
| --- | --- | --- |
| **PROGRAM:** | **Program 3020** | **ZDRAVSTVO** |
| **Cilj:** |  |
| **Plan 2024.** | **Realizirano siječanj – lipanj 2024.** | **Indeks** |
| 2.377.526,58 € | 1.091.142,34 € | 45,89 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj učinka** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost 2024.** | **Ostvarena vrijednost 2024.** |
| Smanjenje prosječnog trajanja čekanja na prvi pregled | Smanjenje prosječnog trajanja čekanja na prvi pregled ukazuje na kvalitetniju i dostupniju zdravstvenu | Broj mjeseci | 2 | Poliklinika | 1,5 | 2 |

|  |  |  |
| --- | --- | --- |
| **Aktivnost/ Projekt:** | **Aktivnost A302001** | **Rashodi djelatnosti** |
| **Zakonska i druga pravna osnova:** | Zakon o zdravstvenoj zaštiti , Zakon o obveznom zdravstvenom osiguranju, Pravilnik o proračunskom računovodstvu i računskom planu, Kolektivni ugovor za djelatnost zdravstva i zdravstvenog osiguranja, Ugovor s HZZO-om, Ugovor s Gradom Splitom |
| **Opis aktivnosti / projekta**  | U sklopu ove Aktivnosti su obuhvaćeni rashodi za zaposlene, te materijalni i financijski rashodi poslovanja ustanove po izvorima financiranja. Aktivnost se odvija kontinuirano sa svrhom osiguravanja urednog poslovanja Poliklinike i obuhvaća 90,69% plana |
| **Obrazloženje izvršenja s ciljevima koji su ostvareni provedbom**  | U sklopu ove Aktivnosti su obuhvaćeni rashodi za zaposlene, te materijalni i financijski rashodi poslovanja ustanove po izvorima financiranja.Prihodi iz kojih se financiraju navedeni rashodi su:- vlastiti prihodi u iznosu od 100,00 €- prihodi za posebne namjene PK u iznosu od 1.938.100,00 € Prihodi se baziranju na ugovoru s HZZO-om koji ovisi o broju ugovorenih timova za tri djelatnosti, odnosno o broju izvršenih ugovorenih obveza , te prihoda od participacije,- viškovi iz prethodnih godina ustanove u iznosu od 118.454,19 €,- pomoći od Grada Splita u iznosu od 90.000,00 €. Kroz Ugovor o sufinanciranju s Gradom Splitom osiguravaju se sredstva za pokriće troškova rada psihijatrijskog tima koji provodi stručni tretman djece s emocionalnim problemima i njihovih obitelji.Planirana sredstva realizirana su 46,46%Vlastiti prihodi sastoje se od kamate na depozite i iskorišteni su za financiranje bankarskih usluga u iznosu od 0,81 €, odnosno 0,81% planiranih. Rashodi planirani iz prihoda za posebne namjene (HZZO) realizirani su u iznosu od 952.278,52 € što predstavlja 49,13 % planiranih sredstava. Sredstva su utrošena za financiranje rashoda za zaposlene u visini od 879.674,66 € materijalnih rashoda u iznosu od 71.570,96 € te financijskih rashoda u iznosu od 1.032,90 €Kao pomoć iz nenadležnog proračuna za financiranje psihijatrijskog tima temeljem ugovora s Gradom Splitom, planirani rashodi realizirani su u iznosu od 45.000,00 € odnosno 50 % . Sredstva su utrošena za rashode za zaposlene u timu iznosu od 44.491,62 kn i materijalne rashode tima u iznosu od 508,38 €  |
|

|  |  |  |
| --- | --- | --- |
| **Plan 2024.** | **Realizirano siječanj – lipanj 2024.** | **Indeks** |
| 2.146.654,19 € | 997.279,33 € | 46,46 |

 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost 2024.** | **Ostvarena vrijednost 2024.** |
| Iznos sredstava ostvarenih temeljem ugovora s HZZO-o | Osiguranje financijskih sredstava kroz ugovor s HZZO-om omogućava normalno funkcioniranje ustanove  | % | 0 | Poliklinika | 105 | 102 |
| Iznos potpisanog ugovora s Gradom Splitom | Osiguranje financijskih sredstava kroz ugovor s Gradom omogućava rad dodatnog tima | % | 0 | Poliklinika | 100 | 100 |

|  |  |  |
| --- | --- | --- |
| **Aktivnost/ Projekt:** | **Aktivnost****A302002** | **Izgradnja i uređenje objekata te nabava i održavanje opreme** |
| **Zakonska i druga pravna osnova:** | Odluka o minimalnim financijskim sredstvima za decentralizirane funkcije za zdravstvene ustanove, Ugovor s HZZO-om, |
| **Opis aktivnosti / projekta**  | Aktivnost se odnosi na tekuće i investicijsko održavanje prostora Poliklinike na sve tri lokacije, nabavu uredske opreme i namještaja, medicinske i ostale opreme potrebne za normalno funkcioniranje ustanove te informatizaciju zdravstvene djelatnosti. Aktivnost se provodi kontinuirano sa ciljem poboljšavanja uvjeta i kvalitete rada te smanjenja vremena čekanja na usluge.  |
| **Obrazloženje izvršenja s ciljevima koji su ostvareni provedbom**  | Nabava uredske i medicinske opreme, informatizacija zdravstvene djelatnosti, podmirenje računalnih usluga te uređenje prostora na sve tri lokacije. Ulaganjem u opremu, posebno medicinsku, poboljšava se kvaliteta rada i smanjuje vrijeme čekanja na usluge.Prihodi iz kojih se financiraju navedeni rashodi su:- Prihodi za posebne namjene - Decentralizacija u iznosu od 34.508,00 € -prihodi za posebne namjene (prihodi od HZZO-a) u iznosu od 23.000,00 €,Planirana sredstva realizirana su 57,62 %.Iz decentraliziranih sredstava iskorišteno je 91,53% odnosno 31.583,84 €. Sredstva su korištena za kupnju 4 uređaja za ultrazvučnu terapiju u Odjelu za dijagnostiku i rehabilitaciju lokomotornog sustava u iznosu od 21.665,00 €, dva klima uređaja na adresi Trg hrvatske bratske zajednice u iznosu od 5.618,84 €, te 4 računala i printer na sve tri lokacije u iznosu od 4.300,00 €. Rashodi planirani iz prihoda za posebne namjene (HZZO) realizirani su u iznosu od 1.554,58 što predstavlja 6,76 % od 23.000,00 € planiranih sredstava, i to za uredsku opremu i namještaj 1.223,98 € ,(za računalnu opremu 275,00 € , namještaj 948,98 € ),te medicinsku opremu u iznosu 330,60 €. |
|

|  |  |  |
| --- | --- | --- |
| **Plan 2024.** | **Realizirano siječanj – lipanj 2024.** | **Indeks** |
| 57.508,00 € | 33.138,42 € | 57,62 |

 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost 2024.** | **Ostvarena vrijednost 2024.** |
| Broj aparata kupljen iz decentraliziranih sredstava | U svrhu poboljšanja kvalitete rada i veće dostupnosti zdravstvene zaštite planiraju se sredstva za kupnju nove medicinske opreme i klima uređaja | Broj | 0 | Poliklinika | 6 | 6 |

|  |  |  |
| --- | --- | --- |
| **Aktivnost/ Projekt:** | **Aktivnost****A302006** | **Specijalističko usavršavanje** |
| **Zakonska i druga pravna osnova:** | Zakon o zdravstvenoj zaštiti, Pravilnik o specijalističkom usavršavanju doktora medicine, Pravilnik o mjerilima za prijem specijalizanata |
| **Opis aktivnosti / projekta**  | Temeljem plana specijalizacija i odobrenja Ministarstva zdravstva upućen je jedan doktor medicine na specijalističko usavršavanje iz fizikalne medicine i rehabilitacije, a zbog odlaska jedinog fizijatra u mirovinu za 5 godina. Sredstva se osiguravaju iz Proračuna Županije |
| **Obrazloženje izvršenja s ciljevima koji su ostvareni provedbom**  | U sklopu ove Aktivnosti planiran je iznos od 33.831,00 € za pokriće plaća, materijalnih prava i troškova prijevoza specijalizanta. Sredstva su iskorištena u iznosu od 15.681,97 € odnosno 46,35% Cilj aktivnosti je osiguravanje kontinuiteta u pružanju zdravstvene zaštite djeci s poteškoćama u razvoju |
|

|  |  |  |
| --- | --- | --- |
| **Plan 2024.** | **Realizirano siječanj – lipanj 2024.** | **Indeks** |
| **33.831,00 €** | 15.681,97 € | 46,35 |

 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost 2024.** | **Ostvarena vrijednost 2024.** |
| Broj specijalista fizikalne medicine i rehabilitacije | U svrhu osiguravanja kontinuiteta u radu planiraju se sredstva za upućivanje doktora medicine na specijalizaciju | Broj | 1 | Poliklinika | 1 | 1 |

|  |  |  |
| --- | --- | --- |
| **Aktivnost/ Projekt:** | **Tekući projekt****T302002** | **Učinkoviti ljudski potencijali- Stjecanje prvog radnog iskustva** |
| **Zakonska i druga pravna osnova:** | Plan pripravnika zdravstvene struke odobren od Ministarstva zdravstva, Ugovor s Hrvatskim zavodom za zapošljavanje o dodjeli državne potpore za sufinanciranje zapošljavanja pripravnika |
| **Opis aktivnosti / projekta**  | Temeljem odobrenog plana prijema pripravnika od strane Ministarstva zdravstva, a u sklopu provođenja aktivne politike zapošljavanja Hrvatskog zavoda za zapošljavanje odobreno je financiranje 3 pripravnika. Sredstva se koriste za plaće, doprinose i prijevoz pripravnika. |
| **Obrazloženje izvršenja s ciljevima koji su ostvareni provedbom**  | U sklopu ove Aktivnosti su obuhvaćeni rashodi za plaće i troškove prijevoza pripravnika fizioterapeuta.Prihodi iz kojih se financiraju navedeni rashodi su- Pomoći PK u iznosu od 9.910,00 € ,- Pomoći PK- prenesena sredstva u iznosu od 5.847,64 €- Pomoći EU za PK u iznosu od 56.330,00 €- Pomoći EU za PK – prenesena sredstva u iznosu od 33.136,75 €.U izvještajnom razdoblju iskorištena su prenesena sredstva pomoći PK u iznosu od 4.305,23 (73,62% planiranih) te prenesena sredstva pomoći EU za PK u iznosu od 24.399,40 €, (73,63% planiranih). Navedena sredstva korištena su za troškove plaća i prijevoza pripravnika.Iz izvora Pomoći PK od 9.910,00 € te iz izvora Pomoći EU za PK od planiranih 56.330,00 € nije još ništa iskorišteno jer će pripravnici započeti s radom u drugom dijelu godine kada i očekujemo uplatu sredstava. Sredstava će se koristiti za plaće i troškove prijevoza. Cilj je osposobljavanje zdravstvenih radnika i polaganje stručnog ispita kako bi stekli mogućnost izlaska na tržište rada. |
|

|  |  |  |
| --- | --- | --- |
| **Plan 2024.** | **Realizirano siječanj – lipanj 2024.** | **Indeks** |
| 105.224.39 | 28.704,63 € | 27,28 |

 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost 2024.** | **Ostvarena vrijednost 2024.** |
| Broj pripravnika | U svrhu omogućavanja polaganje stručnog ispita planiraju se sredstva za upućivanje pripravnika na pripravnički staž | Broj pripravnika | 3 | Poliklinika | 3 | 3 |

|  |  |  |
| --- | --- | --- |
| **Aktivnost/ Projekt:** | **Tekući projekt****T302007** | **Dodatni tim za mentalno zdravlje djece i adolescenata** |
| **Zakonska i druga pravna osnova:** | Zakon o zdravstvenoj zaštiti, Program javnih potreba u zdravstvu Splitsko-dalmatinske županije  |
| **Opis aktivnosti / projekta**  | Planirani prihod od 34.309,00 € iskoristi će se za podmirenje troškova (plaće i prijevoza) mobilnog tima za mentalno zdravlje djece i adolescenata  |
| **Obrazloženje izvršenja s ciljevima koji su ostvareni provedbom**  | Unutar ove Aktivnosti planiraju se sredstva za podmirenje troškova plaće i prijevoza mobilnog tima za mentalno zdravlje djece i adolescenata. Radi se o zapošljavanju novih djelatnika s ciljem brže i šire dostupnosti u ostvarivanju specijalističke zdravstvene zaštite djece i mladih na području Splitsko dalmatinske županije. Trenutno je zaposlen jedan psiholog. Planirana sredstva u iznosu od 34.309,00 € iskorištena su u iznosu od 16.337,99 € što iznosi 47,62 %.  |
|

|  |  |  |
| --- | --- | --- |
| **Plan 2024.** | **Realizirano siječanj – lipanj 2024.** | **Indeks** |
| 34.309,00 € | 16.337,99 € | 47,62 |

 |

|  |  |  |  |  |  |  |
| --- | --- | --- | --- | --- | --- | --- |
| **Pokazatelj rezultata** | **Definicija** | **Jedinica** | **Polazna vrijednost 2024.** | **Izvor podataka** | **Ciljana vrijednost 2024.** | **Ostvarena vrijednost 2024.** |
| **Broj zaposlenika u timu** | U cilju omogućavanja dostupnosti zdravstvene zaštite većem broju djece planiraju se sredstva za dodatnog psihologa | Broj zaposlenika | 1 | Poliklinika | 1 | 1 |